Държавен вестник, бр. 39, 2024 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  39
(3) Средствата по ал. 1, т. 2 и 3 да се 
осигурят за сметка на преструктуриране на 
разходи и/или трансфери по централния бю­
джет за 2024 г.
Чл. 2. Със сумата по чл. 1, ал. 1 да се уве­
личат разходите за персонал по бюджета на 
Министерския съвет за 2024 г., както следва:
1. по област „Осигуряване дейността и 
организацията на работата на Министерския 
съвет“ – с 580 953 лв., в т.ч.:
а) по бюджетна програма „Министерски 
съвет и организация на дейността му“ – с 
227 716 лв.;
б) по бюджетна програма „Координация и 
мониторинг на хоризонтални политики“ – с 
353 237 лв.;
2. по „Политика в областта на осъщест­
вяването на държавните функции на те­
риторията на областите в България“, бю­
джетна програма „Осъществяване на дър­
жавната политика на областно ниво“ – с 
6 716 000 лв.;
3. по „Политика в областта на правото 
на вероизповедание“, бюджетна програма 
„Вероизповедания“ – с 18 960 лв.;
4. по „Политика в областта на архивното 
дело“, бюджетна програма „Национален ар­
хивен фонд“ – с 1 141 001 лв.;
5. по бюджетна програма „Администра­
ция“ – с 471 886 лв.;
6. по „Други бюджетни програми“ – с
2 616 008 лв., в т.ч.:
а) бюджетна програма „Други дейности и 
услуги“ – с 1 807 104 лв.;
б) бюджетна програма „Убежище и бежан­
ци“ – с 808 904 лв.
Чл. 3. Главният секретар на Министерския 
съвет да извърши съответните промени по 
бюджета на Министерския съвет за 2024 г. и 
да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Преходни и заключителни разпоредби
§ 1. (1) Новите размери на възнагражде­
нията на персонала по чл. 1, ал. 1, т. 2 и 3 
се определят считано от 1 януари 2024 г. за 
всички лица, които са в служебно, трудово 
и приравнено на трудово правоотношение 
в съответната организация към момента на 
издаване на заповедта за увеличение на въз­
награжденията.
(2) Увеличенията на възнагражденията по 
чл. 1, ал. 1, т. 2 се извършват при спазване на 
чл. 74, ал. 1 от Постановление № 13 на Минис­
терския съвет от 2024 г. за изпълнението на 
държавния бюджет на Република България за 
2024 г. (обн., ДВ, бр. 10 от 2024 г.; изм. и доп., 
бр. 27 и 34 от 2024 г.).
(3) Увеличените размери на възнагражде­
нията по чл. 1, ал. 1, т. 3 се определят, като 
основните месечни заплати се увеличават със 
сумата 200 лв.
§ 2. (1) Eднократно, след определяне на нов 
размер на индивидуална основна месечна за­
плата по Постановление № 79 на Министерския 
съвет от 2024 г. за преодоляване на диспропор­
ции във възнагражденията на персонала в бю­
джетните организации, включително за увели­
чаване на възнагражденията на персонала (ДВ, 
бр. 30 от 2024 г.), в рамките на разходите за 
персонал по бюджета на съответната админис­
тративна структура за 2024 г. може да бъде 
определен нов размер на индивидуалните 
основни месечни заплати на служителите 
от ръководни нива 1 и 2 по Класификатора 
на длъжностите в администрацията, приет 
с Постановление № 129 на Министерския 
съвет от 2012 г., в случай че те са по-ниски 
от достигнатите максимални размери на 
възнагражденията на служители от по-ниски 
длъжностни нива в същата администрация.
(2) Индивидуалната основна месечна за­
плата на служителите по ал. 1 се определя 
в рамките на минималния и максималния 
размер на основната месечна заплата по 
приложение № 1 към чл. 3, ал. 2 от На­
редбата за заплатите на служителите в 
държавната администрация, приета с По­
становление № 129 на Министерския съвет 
от 2012 г. (обн., ДВ, бр. 49 от 2012 г.; изм. 
и доп., бр. 80 и 103 от 2012 г., бр. 5 и 27 от 
2013 г., бр. 5 и 50 от 2014 г., бр. 9 от 2015 г., 
бр. 1, 32, 36, 68, 76 и 103 от 2016 г., бр. 11, 44, 
58 и 102 от 2017 г., бр. 107 от 2018 г., бр. 1, 5, 
93 и 101 от 2019 г., бр. 9, 18, 66, 78, 93 и 103 от 
2020 г., бр. 21 от 2021 г., бр. 25, 37, 55, 57, 60, 62 и 
70 от 2022 г., бр. 1, 81 и 87 от 2023 г. и бр. 30 от 
2024 г.), като може да премине в следващата 
по-висока степен за съответното длъжностно 
ниво.
§ 3. В Наредбата за заплатите на служите­
лите в държавната администрация, приета с 
Постановление № 129 на Министерския съвет 
от 2012 г. (обн., ДВ, бр. 49 от 2012 г.; изм. и доп., 
бр. 80 и 103 от 2012 г., бр. 5 и 27 от 2013 г., бр. 5 
и 50 от 2014 г., бр. 9 от 2015 г., бр. 1, 32, 36, 68, 
76 и 103 от 2016 г., бр. 11, 44, 58 и 102 от 2017 г., 
бр. 107 от 2018 г., бр. 1, 5, 93 и 101 от 2019 г., 
бр. 9, 18, 66, 78, 93 и 103 от 2020 г., бр. 21 от 
2021 г., бр. 25, 37, 55, 57, 60, 62 и 70 от 2022 г., 
бр. 1, 81 и 87 от 2023 г. и бр. 30 от 2024 г.), 
се правят следните изменения и допълнения:
1. Създава се чл. 9а:
„Чл. 9а. (1) Индивидуалните основни месеч­
ни заплати на служителите, които не постъпват 
за първи път в съответната административна 
структура, се определят, както следва:
1. при заемане на длъжност в същото 
длъжностно ниво – в рамките на достигнатата 
степен при предходното заемане на длъжността 
или по-висока степен, определена по реда на 
чл. 9, ако е по-благоприятно;